wickkiey/tamil-wikipedia-chunked huggingface dataset:
# 2008 இந்தியன் பிரீமியர் லீக்

இந்தியன் பிரீமியர் லீக்(IPL) இந்திய மட்டைப்பந்து வாரியத்தால்(BCCI) 2007 ஆம் ஆண்டில் உருவாக்கப்பட்ட இருபதுக்கு-20 மட்டைப்பந்து பருவத் தொடர் ஆகும். அரங்கேற்றப் பருவப் போட்டிகள் 18 ஏப்ரல் 2008 துவங்கி 1 ஜூன் 2008 வரை நடந்தன.  
எட்டு அணிகள் சுற்றுப் போட்டிகளில் விளையாடின. இதில் இருந்து நான்கு அணிகள் அரையிறுதிப் போட்டிகளுக்குத் தேர்வாயின. அதனையடுத்து அரையிறுதிப் போட்டிகளில் வென்ற இரண்டு அணிகளுக்கு இடையே இறுதிப் போட்டி நிகழ்ந்தது. கடைசிப் பந்து வரை சென்ற போட்டியில், ராஜஸ்தான் ராயல்ஸ் அணியானது சென்னை சூப்பர் கிங்க்ஸ் அணியை இறுதிப்போட்டியில் வென்று கோப்பையை வென்றது. அப்போட்டியில் யூசுப் பதான் ஆட்ட நாயகனாகவும், ஷேன் வாட்சன் தொடரின் சிறந்த ஆட்டக்காரராகவும் தேர்ந்தெடுக்கப்பட்டனர். சொஹைல் தன்வீர் அதிக விக்கெட் வீழ்த்திய பந்துவீச்சாளராக பழுப்புநீலத் தொப்பியையும், ஷான் மார்ஷ் அதிக ஓட்டங்கள் குவித்ததற்காக ஆரஞ்சு தொப்பியையும் வென்றனர். 19 வயதுக்குக் குறைந்த சிறந்த ஆட்டக்காரராக சிறீவத்ஸ் கோசுவாமி வென்றார். சிறந்த ஆட்ட உணர்வுக்கான தனி விருதை மகேந்திர சிங் தோனி தலைமையின் கீழ் சென்னை சூப்பர் கிங்க்ஸ் அணி வென்றது.
# 2008 இந்தியன் பிரீமியர் லீக்

## விதிமுறைகளும் கட்டுப்பாடுகளும்

குழு நிலவரப்படி வெற்றிப்புள்ளிகள் பின்வருமாறு அளிக்கப்பட்டன:  
**புள்ளிகள்**  
| முடிவுகள் | புள்ளிகள் |  |
| --- | --- | --- |
| வெற்றி | 2 புள்ளிகள். |  |
| முடிவு இல்லை | 1 புள்ளி |  |
| தோல்வி | 0 புள்ளிகள் | } |  
ஆட்டம் வெற்றி தோல்வியின்றி முடியும் பட்சத்தில் இரு அணிகளுக்கும் இடையே ஒரு ஓவர் கொண்ட தீர்மானிக்கும் போட்டி நடத்தப்பட்டு முடிவு தீர்மானிக்கப்பட்டது..  
குழு நிலவரத்தில், அணிகள் பின்வரும் தேர்வுமுறை அடிப்படையில் தரவரிசை காணப்படும்.  
1. அதிக பட்ச புள்ளிகளின் எண்ணிக்கை.
1. சமநிலை வெற்றிகளின் எண்ணிக்கை.
1. சமநிலை தொடர்ந்து இருப்பின் நிகர ஓட்ட வீதம்.
1. சமநிலை தொடர்ந்து இருப்பின் குறைந்த பந்து வீச்சு வீதம்.
1. சமநிலை தொடர்ந்து இருப்பின், சமநிலை கொண்ட அணிகள் சந்தித்த போட்டியின் முடிவு.
# 2008 இந்தியன் பிரீமியர் லீக்

## அணிகளும் நிலைகளும்

| அணி | ஆடியவை | வெற்றி | தோல்வி | முடிவு இல்லை | புள்ளிகள் |  |  |
| --- | --- | --- | --- | --- | --- | --- | --- |
| **(C)** | 14 | 11 | 3 | 0 | **22** | +0.632 |  |
| - | **** | 14 | 10 | 4 | 0 | **20** | +0.509 |
| ** (R)** | 14 | 8 | 6 | 0 | **16** | -0.192 |  |
| **** | 14 | 7. | 6 | [1] | **15** | +0.342 |  |
| **** | 14 | 7. | 7. | 0 | **14** | +0.570 | அரை-இறுதி ஆட்டங்களுக்கு தகுதி பெற்ற அணிகள் |
| **** | 14 | 6 | 7. | [1] | **13** | -0.147 |  |
| **** | 14 | 4 | 10 | 0 | **8** | -1.161 | அரை-இறுதி ஆட்டங்களுக்கு தகுதி பெறாத அணிகள் |
| **** | 14 | 2 | 12 | 0 | **4** | -0.467 |  |  
:<div> முழு அட்டவணை </div>
::<div>**(சி)** = இறுதி வெற்றியாளர்; **(ஆர்)** = இறுதிப் போட்டியில் தோற்ற அணி.</div>
# 2008 இந்தியன் பிரீமியர் லீக்

## நிகழ்விடம்

<>
| சென்னை | மும்பை | மொகாலி |
| --- | --- | --- |
| சேப்பாக்கம் துடுப்பாட்ட அரங்கம்
இருக்கைகள்:50,000 | வான்கேடே அரங்கம்
இருக்கைகள்: 45,000 | பஞ்சாப் துடுப்பாட்ட வாரிய அரங்கம்
இருக்கைகள்: 30,000 |
| ஈடன் கார்டன்ஸ்
இருக்கைகள்:82,000 | எம். சின்னசுவாமி அரங்கம்
இருக்கைகள்:45,000 | டி. ஒய். பாட்டில் அரங்கம்
இருக்கைகள்: 55,000 |
| இராஜீவ் காந்தி பன்னாட்டு துடுப்பாட்ட அரங்கம்
இருக்கைகள்:55,000 | பெரோசா கோட்லா
இருக்கைகள்:48,000 | சவாய் மான்சிங் விளையாட்டரங்கம்
இருக்கைகள்:30,000 |
| <></> | } |  |
</>
# 2008 இந்தியன் பிரீமியர் லீக்

## முடிவுகள்

### குழு நிலை

| சென்னை
சூப்பர் கிங்ஸ் | டெக்கான்
சார்ஜர்ஸ் | தில்லி
டேர்டெவில்ஸ் | கிங்சு இலெவன் பஞ்சாபு | கொல்கத்தா
நைட் ரைடர்ஸ் | மும்பை
இந்தியன்ஸ் | இராச்சசுத்தான்
ராயல்ஸ் | ராயல் சேலஞ்சர்ஸ்
பெங்களூரு |
| --- | --- | --- | --- | --- | --- | --- | --- |  
|-
| |
| |**Note**: Results listed are according to the home and visitor teams.
**Note**: Click on the results to see match summary.
| Home team win | Visitor team win | Match abandoned |
| --- | --- | --- |
|}
# 2008 இந்தியன் பிரீமியர் லீக்

## குழு நிலை

### 18&ndash;24_ஏப்ரல்

---  
---  
---  
---  
---  
---
# தொகையீடு

**தொகையீடு** (*Integration*) என்பது கணிதத்தில் முக்கியமான கோட்பாடாகும்; நுண்கணிதத்தில் தொகையீடும், வகையிடுதலும் இரண்டு மிக முக்கியமான செயலிகள் ஆகும். ஒரு நேர்க்கோட்டில் உள்ள இரு புள்ளிகள் [a,b] இடையில் x என்ற மெய் மாறியால் மாறுவதாக சார்பு **f** கொடுக்கப்பட, அதன் **வரையறுத்த தொகையீடானது** கீழுள்ளவாறு வரையறுக்கப்படுகிறது.  
: <math>\int_a^b \! f(x)\,dx \,</math>  
இது f சார்பின் வளைவரை, , x-அச்சு x=a , x=b ஆகிய இரு செங்குத்தான கோடுகளின் உள்ளும் அமைந்த xy தளத்தின் சாராசரி பரப்பு ஆகும். *x*-அச்சுக்கு மேற்புறம் அமையும் பரப்பானது மொத்தப்பரப்புடன் இணைக்கப்படும், *x*-அச்சுக்குக் கீழ்ப்புறம் அமையும் பரப்பானது மொத்தப் பரப்பிலிருந்து நீக்கப்படும்.  
தொகையீடு என்ற சொல் *எதிர் வகையிடல்* அதாவது எந்த சார்பை வகையிட கொடுக்கப்பட்ட சார்பு ƒ கிடைக்கிறது என்ற கருத்தையும் குறிக்கும். இவ்வேளையில் இது **வரையறா தொகையீடு** எனப்படுகிறது. இதன் குறியீடு:  
:<math>F = \int f(x)\,dx.</math>  
17 ஆம் நூற்றாண்டின் இறுதியில் தொகையிடலின் கோட்பாடுகள், நியூட்டன் மற்றும் லைபினிட்சால் தனித்தனியாக வகையிடலுடன் தொடர்புள்ள கருத்துருவாக உருவாக்கப்பட்டன:  
என்ற மூடிய இடைவெளியில் வரையறுக்கப்பட்ட ஒரு தொடர்ச்சியான மெய்மதிப்புச் சார்பு *f* மற்றும் *f* இன் எதிர்வகையீடு *F* தெரிந்திருந்தால், அதே இடைவெளியின் மீதான *f* இன் வரையறுத்த தொகையீடு பின்வருமாறு தரப்படுகிறது.  
:<math>\int_a^b \! f(x)\,dx = F(b) - F(a)\,</math>  
மிக நுண்ணிய அகலம் கொண்ட எண்ணற்ற செவ்வகங்களின் பரப்புகளின் கூடுதலாக வரையறுத்த தொகையீடு கருதப்பட்டது. தெளிவான வரையறையை ஜெர்மானியக் கணிதவியலாளர் ரீமான் அளித்தார். அவரது வரையறை, ஒரு வளைபரப்பை எண்ணற்ற மெல்லிய செவ்வக செங்குத்துப் பட்டைகளாகப் பிரித்து அவற்றின் பரப்புகளின் கூடுதலின் எல்லை மதிப்பாக வரையறுத்த தொகையீட்டைத் தந்தது. 19 ஆம் நூற்றாண்டின் தொடக்கத்திலிருந்து தொகையீட்டின் மேம்பட்ட வரையறைகள் தோன்றத் தொடங்கின.
# தொகையீடு

## முந்து கால்குலசு தொகையீட்டின் வரலாறு

உலகின் முதல் ஆவணப்படுத்தப்பட்ட தொகையீட்டு முறைமையை கிரேக்க வானியலாளர் இடோக்சசு கி. மு. 370ஆம் ஆண்டில் உருவாக்கினார். ஒரு பொருளை முறையான உருவங்கள் (கனசதுரம் போன்றவை) கொண்ட பல பகுதிகளாக பிரித்து பரப்பளவையும் கொள்ளளவையும் கண்டறிய ஏற்றவாறு உருவாக்கினார். இந்த முறையை இவருக்கு பின் வந்த ஆர்க்கிமிடீசு கோள வடிவப் பொருட்களுக்கும் ஏற்றவாறு மேம்படுத்தினார். இதே போன்ற முறைகளை சீனர்களும் கி.பி. மூன்றாம் நூற்றாண்டளவில் உருவாக்கினர். இலியூ கூய் என்பவர் கிரேக்க முறையை சாராமல் வட்டத்தின் பரப்பளவை தொகையீட்டின் மூலம் கண்டறிந்தார். இவருக்கு பின் வந்த சூ சாங்சீயும் அவரது மகனுமான சூ கெங்கும் இதே முறையை இன்னும் மேம்படுத்தி பந்தின் கனாளவை கண்டறியுமாறு மேம்படுத்தினர்.
# தொகையீடு

## மேலும் பார்க்க

- சங்கத்தமிழில் வட்டத்தின் சுற்றளவும் பரப்பளவும் - காக்கைப்பாடினியார் பாடிய சங்கப் பாடல்களில் தொகையீட்டு முறைமை இல்லாமலே வட்டத்தின் பரப்பளவை கண்டறியும் முறைமை இருந்துள்ளது.
# ஊற்றங்கரை சித்தி விநாயகர் ஆலயம்

**ஊற்றங்கரை சித்தி விநாயகர் ஆலயம்** முல்லைத்தீவு மாவட்டத்தில் தண்ணியூற்று என்னும் கிராமத்தில் அமைந்துள்ளது. இவ்வாலயம் இயற்கை வனப்புடன் கூடிய வயலும் சுனைகளும் நிறைந்த பகுதியில் காணப்படுகிறது. இங்கு உள்ள தீர்த்தம் எப்போதும் நீர் நிறைந்து காணப்படும். அதில் நீர் செல்லும் கதவை எவ்வளவிற்கு உயர்த்தப்படுகிறதோ அந்தளவிற்கு நீர் தேங்கும்.  
சித்திரை பெளர்ணமிக்கு தீர்த்தம் இங்கு சிறப்பாக நடைபெறும்.
# கட்டமைப்பியத் திரைப்படக் கோட்பாடு

**கட்டமைப்பியத் திரைப்படக் கோட்பாடு** என்பது குறியீடுகள், மரபொழுங்குகள் மூலம் திரைப்படங்களில் எவ்வாறு பொருள் விளக்கம் ஏற்படுத்தப்படுகின்றது என்பது தொடர்பில் கவனம் செலுத்துகின்றது. இது மொழிகள், தொடர்பாடல் மூலம் பொருளைப் புலப்படுத்தும் முறையிலும் வேறுபட்டது அல்ல. எளிய காட்சிகளின் தொகுப்பு ஒன்றின் மூலம் எவ்வாறு கூடுதலான எண்ணக்கருக்களைப் புரியவைக்க முடியும் என்பதை ஒரு எடுத்துக் காட்டு மூலம் விளங்கிக் கொள்ளலாம். ஒரு மனிதனின் வெறுமையான உணர்ச்சிகளோடு கூடிய முகத்தையும், பின்னர் நாவூறவைக்கும் உணவையும் மீண்டும் அம் மனிதனின் முக உணர்வுகளையும் காட்டுவதன் மூலம் பசியைப் புரிய வைக்க முடியும். உண்மையில் இக் காட்சிகள் எதுவுமே நேரடியாகப் பசி பற்றிக் குறிப்பிடவில்லை ஆனால், காட்சிகளின் ஒழுங்கமைப்பின் மூலம் பார்ப்பவர்களுக்கு இந்தத் தகவலை வழங்குதல் சாத்தியமாகின்றது.  
இத்தகைய கூடுதல் பொருள் விளக்கத்துக்கான காரணங்களைத் தனித்தனியாகப் பிரித்துப் பார்த்தல் சிக்கலானது. ஒளியமைப்பு, காட்சிக் கோணம், காட்சியின் நீளம், ஒழுங்கமைப்பு, பண்பாட்டுப் பின்னணி, மற்றும் பல கூறுகள் பொருள் விளக்கத்தை வலுவடையச் செய்யவோ அல்லது குறைக்கவோ கூடும்.
# எச்டிஎஃப்சி வங்கி

|name=எச்டிஎஃப்சி வங்கி வரையறுக்கப்பட்டது|industry=நிதி சேவை|owner=எச்டிஎப்சி(Housing Development Finance Corporation-25.7%)|key_people=ஆதனு சக்கரவர்த்தி (தலைவர்)
சசிதர் ஜெகதீசன் (முதன்மை நிர்வாக அதிகாரி)|area_served=இந்தியா|logo_caption=|type=பொது|logo_size=|logo=HDFC Bank Logo.svg|footnotes=  
}}எச்டிஎஃப்சிசி வங்கி வரையறுக்கப்பட்டது (HDFC Bank Limited), மும்பை, மகாராஷ்டிராவை தலைமையகமாக கொண்டு செயல்படும் ஒரு இந்திய வங்கி மற்றும் நிதி சேவை நிறுவனம் ஆகும். ஏப்ரல் 2021 நிலவரப்படி, சந்தை மூலதனம் மற்றும் சொத்துக்கள் அடிப்படையில் இந்தியாவின் மிகப்பெரிய தனியார் துறை வங்கியாக **எச்டிஎஃப்சி வங்கி** உள்ளது. சந்தை முலதன அடிப்படையில் இந்திய பங்குச் சந்தையின் மூன்றாவது மிகப்பெரிய நிறுவனமாகும். அதோடு, சுமார் 120,000 பணியாளர்கள் அடிப்படையில் இந்தியாவின் 13வது பெரிய நிறுவனமாக உள்ளது
# எச்டிஎஃப்சி வங்கி

## வரலாறு

எச்.டி.எஃப்.சி வங்கி 1994 ஆம் ஆண்டில் வீட்டுவசதி மேம்பாட்டுக் கழகத்தின்(  
Housing Development Finance Corporation)துணை நிறுவனமாக மும்பை, மகாராட்டிரம், இந்தியாவில் பதிவு அலுவலகம் கொண்டு ஆரம்பிக்கப்பட்டது. இதன் முதல் அலுவலகம் மற்றும் முழு சேவைக கிளை சான்டோஸ் ஹவுஸ், வோர்லியில் அப்போதைய நிதி அமைச்சர் மன்மோகன் சிங் மூலம் தொடங்கி வைக்கப்பட்டது. ஜூன் 30, 2019 நிலவரப்படி 2764 மாநகரங்களில் 5500 கிளைகளை கொண்டுள்ளது. அதோடு, 430,000 விற்பனை முனையங்களை நிறுவி, 23,570,000 டெபிட் கார்டுகளையும் 12 மில்லியன் கிரெடிட் கார்டுகளையும் 2017ல் விநியோகித்துள்ளது. 21 மார்ச் 2020 நிலவரப்படி 1,16,971 நிரந்தர பணியாளர்கள் பணியாற்றுகின்றனர்.
# எச்டிஎஃப்சி வங்கி

## தயாரிப்புகள் மற்றும் சேவைகள்

எச்டிஎப்சி வங்கி மொத்த வியாபார வங்கி, தனிநபர் வங்கி, கருவூல பாதுகாப்பு, வாகனக் கடன், தனிநபர் கடன், சொத்து அடமான கடன், நுகர்வோர் சாதன கடன் மற்றும் கடன் அட்டைகள் போன்ற சேவைகளையும் மின்னணு பொருட்களான பேஷேப்(Payzapp) மற்றும் ஸ்மார்ட்பை(SmartBUY) ஆகியவற்றையும் வழங்கி வருகிறது.
# எச்டிஎஃப்சி வங்கி

## இணைப்பு மற்றும் கையகப்படுத்துதல்

எச்டிஎப்சி வங்கி பிப்ரவரி 2000ல் டைம்ஸ் வங்கியுடன் இணைந்தது. இதுவே தற்கால தனியார் துறை வங்கிகளின் முதல் இணைவு ஆகும். டைம்ஸ் வங்கி, பன்னாட்டு நிறுவனமான 'தி டைம்ஸ் குழுமத்தால்' நிறுவப்பட்டது, இது இந்தியாவில் செயல்படும் பன்னாட்டு ஊடக நிறுவனமாகும்.  
எச்டிஎப்சி வங்கி, 2008ல் சென்சுரியன் பேங்க் ஆஃப் பஞ்சாப் (Centurian Bank of Punjab)ஐ கையகப்படுத்தியது. எச்டிஎப்சி வங்கியின் இயக்குநர் குழு ₹95.1 பில்லியனுக்கு சென்சுரியன் பேங்கை கையகப்படுத்த அனுமதியளித்தது.&nbsp;இது இந்தியாவில் நிதித் துறையில் நடந்த மிகப்பெரிய கையகப்படுத்துதல் ஆகும்.  
2021ல் ஃபெர்பைன் எனும் சில்லறை பரிவர்த்தன அமைப்பின் 9.99% பங்குகளை வாங்கியது, இது ஒரு டாடா குழுமம நிறுவனமாகும்.
# எச்டிஎஃப்சி வங்கி

## பட்டியலிடுதல் மற்றும் பங்குதாரர்கள்

எச்டிஎப்சி வங்கியின் பங்குகள் மும்பை பங்குச் சந்தை மற்றும் தேசிய பங்குச் சந்தை ஆகியவற்றில் பட்டியலிடப்பட்டுள்ளது. அமெரிக்காவின் நியூயார்க் பங்குச் சந்தை(NYSE) மற்றும் லக்ஸம்பர்க் பங்குச் சந்தைகளில் ஜிடிஆர்(GDRs) என்று பட்டியலிடப்பட்டுள்ளது.
# மீண்டும் ஜீனோ

**மீண்டும் ஜீனோ** எனப்படுவது மறைந்த தமிழ் எழுத்தாளர் சுஜாதாவால் 1987 இல் ஆனந்த விகடன் இதழில் தொடராக எழுதப்பட்ட ஒரு அறிவியல் புனைகதையாகும். பின்னர் இது புத்தகமாக வெளியிடப்பட்டது. இந்தப் புத்தகம் என் இனிய இயந்திரா எனும் புதினத்தின் தொடர்ச்சியாக எழுதப்பட்டுள்ளது.
# மீண்டும் ஜீனோ

## திரைப்படம்

என் இனிய இயந்திரா மற்றும் மீண்டும் ஜீனோ ஆகிய நாவல்களைத் தழுவியே திரைப்பட இயக்குநர் சங்கரின் இயக்கத்தில் ரஜினிகாந்த் நடித்து 2010 ல் வெளிவர இருக்கும் எந்திரன் திரைப்படம் அமைந்திருப்பதாகவும் கொலிவூட் திரையுலகில் பேசிக்கொள்ளப்பட்டது.
# அயனிய ஒழுங்கு

**அயனிய ஒழுங்கு** என்பது, செந்நெறிக்காலக் கட்டிடக்கலையின் மூன்று ஒழுங்குகளுள் அல்லது ஒழுங்கமைப்பு முறைமைகளுள் ஒன்று ஆகும். ஏனைய இரண்டு ஒழுங்குகள் டொரிய, கொறிந்தியன் என்பன. இவை தவிர தசுக்கன், கூட்டு என்னும் இரண்டு ஒழுங்குகள் 16 ஆம் நூற்றாண்டு இத்தாலியில் சேர்க்கப்பட்டன.  
அயனிக் ஒழுங்கு கிமு 6 ஆம் நூற்றாண்டின் நடுப் பகுதியில் அயோனியாவில் உருவானது. அயோனியா, அயோனிய மொழி பேசிய கிரேக்கர்கள் குறியேறி இருந்த சின்ன ஆசியாவின் கரையோரப் பகுதிகளையும், தீவுகளையும் உள்ளடக்கியிருந்தது. அயனிக் ஒழுங்கில் அமைந்த தூண்கள் கிமு 5 ஆம் நூற்றாண்டில் கிரீசுத் தலைநிலப் பகுதியில் புழக்கத்தில் இருந்தது. ரோய்க்கோசு என்னும் கட்டிடக்கலைஞரால், கிமு 570க்கும் 560 க்கும் இடையில் கட்டப்பட்ட சாமோசில் உள்ள ஹேரா கோயிலே அயனிய ஒழுங்கில் கட்டப்பட்ட முதல் பெரிய கோயில் ஆகும். இக் கோயில் பத்தாண்டுக் காலம் மட்டுமே இருந்து, பின்னர் ஏற்பட்ட நிலநடுக்கத்தின் காரணமாகத் தரைமட்டம் ஆகியது. நீண்டகாலம் நிலைத்திருந்த அயனிய ஒழுங்கில் அமைந்த கோயில் எபெசசு என்னும் இடத்தில் அமைந்திருந்த ஆர்ட்டெமிசு கோயில் ஆகும். இது பண்டைய உலகின் ஏழு அதிசயங்களுள் ஒன்றாக விளங்கியது.  
கிரேக்க டொரிய ஒழுங்கைப் போலன்றி அயனிய ஒழுங்கில் தூண் ஒரு அடித்தளத்தின் மீது அமைந்திருந்தது. இந்த அடித்தளம் தூண் தண்டை அதைத் தாங்கிய மேடையில் இருந்து பிரித்தது. இத் தூண்களின் போதிகைகள் இரட்டை நத்தையோடு போன்ற சுருள் வடிவம் கொண்டவையாக இருந்தன.
# முள்ளெலி

**முள்ளெலி** (*Hedgehog*, விலங்கியல் பெயர்: *Erinaceinae*) என்பதை, ஆங்கிலத்தில் **முட்காட்டுப்பன்றி** என்ற பொருளில் அழைக்கின்றனர். இவ்வகை விலங்குகள், பெருச்சாளி போன்று உருவத்திலும், உடலின் மேற்புறம் முள்ளம் பன்றியைப் போலவும் அமைப்புடையதாக இருக்கின்றன.
# முள்ளெலி

## விலங்கின வகைப்பாடு

*எரினசெமொர்பா* என்ற வரிசையில் இப்போதுள்ள, ஒரே உயிரியல் குடும்பம் *எரினசிடே* ஆகும். இக்குடும்பத்தில் இரண்டு துணைக்குடும்பங்கள் உள்ளன. அவற்றுள் முள்ளெலிகள், ஒரு துணைக்குடும்பமாகும்.
# முள்ளெலி

## விளக்கம்

தோற்றத்தில் முள்ளம் பன்றியைப்போல் தோன்றினாலும் இவை முள்ளம் பன்றி கிடையாது. இவை அரை கிலோ வுக்கும் குறைவான எடையுடன், 7 முதல் 15 செமீற்றர்கள் நீளமுடன் ஒரு சிறிய தேங்காய் அளவு இருக்கும். இதன் உடலின் மேல் 2 முதல் 3 செமீற்ரர்கள் முடகளைக் கொண்டிருக்கிறது.
# முள்ளெலி

## உணவு மற்றும் வாழ்விடம்

இரவாடி உயிரினமான இது பூச்சிகள், தவளைகள், பல்லிகள், சிறிய ஊர்வன போன்றவற்றை இரவு நேரங்களின் வேட்டையாடி உட்கொள்கிறது. தெரிக்காடுகள், புதர்கள், வறண்ட நிலப்பகுதிகள், மேலும் உயரமான மலைப்பகுதிகள் போன்றவற்றில் வாழுகிறது. பூச்சிகளை இவை அதிகமாக உட்கொள்வதால் சங்கிலியின் தொடர்புக்கு உருதுணையாக இருக்கிறது.
# முள்ளெலி

## உயிரிய நிலை

உலகில் இதுவரை 16 வகையான முள்ளெலிகள் கண்டுபிடிக்கப்பட்டுள்ளன. இவற்றில் 13 வகை முள்ளிலிகள் அழிவு நிலைக்கு தள்ளப்பட்டுள்ளது. இவற்றில் இந்தியாவில் 3 வகையான முள்ளிலிகள் காணப்படுகின்றன. அவை நீள்காது முள்ளெலி, வெளிர் முள்ளெலி, மற்றும் தென்னிந்திய முள்ளெலி போன்றவையாகும்.
# முள்ளெலி

## வாழ்விடங்கள்

இந்திய நாட்டில் தமிழகம், கேரளம், ஆந்திராவில் சில இடங்கள் போன்றவற்றில் காணப்படுகிறது.
மேலும் 1832 முதல் 1972 ஆம் ஆண்டு காலகட்டத்தில் தென் தமிழகத்தில் வருஷநாடு பள்ளத்தாக்கு, மன்னார் வளைகுடா, திருச்சி, கோயம்புத்தூர், திருநெல்வேலி, கன்னியாகுமரி, சேலம், நீலகிரி, சென்னை, ஈரோடு, அவிநாசி, பெருந்துறை, வில்லிப்புத்தூர், பாண்டிச்சேரி, திருப்பூர் போன்ற இடங்களில் அதிகமாக காணப்பட்டது. ஆனால் தற்போது எடுக்கப்பட்ட கணக்குப்படி கடந்த 10 ஆண்டுகளில் 80% அழிந்துவிட்டதாக தெரிகிறது.
# முள்ளெலி

## அழிவு

தமிழகத்தில் இராமநாதபுரம் வட்டம் கீழக்கரைப் பகுதியில் வாழும் மக்கள் இதனை நெய் கலந்து சாப்பிட்டால் கக்குவான் இருமல் நோய் மட்டுப்படுவதாக கூறுகிறார்கள். அதோடு காற்றாலை, தீ, காடுகள் அழிப்பு, புதிய சாலை அமைத்தல் இப்படியாக இவ்வுயிரினத்தின் வாழ்விடம் பெருவாரியாக அழிக்கப்பட்டுவிட்டது.
# பொன்னையா (நடனக் கலைஞர்)

**பொன்னையா** (1804 - 1864) பரதநாட்டிய தஞ்சை நால்வருள் ஒருவர். சிறந்த இயலிசைப் புலவராகவும், நாட்டிய ஆசிரியராகவும் விளங்கியவர். இவர் "பரதநாட்டியத்தை கச்சேரி பாணியில் எந்த இடத்திலும் எப்பொழுதும் நடத்தக் கூடிய முறைகளை வகுத்தார். அதற்காக ஆழ்ந்த ஆராய்ச்சிகளையும் செய்தார். இன்றைக்கு ஆரம்பப்பாடமாக சரளி, ஜண்டை வரிசைகளை வகுத்த சிறப்புடன் நாட்டியத்திற்கும் ஆரம்பப்பாடமாக அடவுகள் பத்து என்று வகுத்த பெருமை பொன்னையாவிற்கு உரியது."
# பொன்னையா (நடனக் கலைஞர்)

## வாழ்க்கைக் குறிப்பு

பொன்னையா தஞ்சாவூர் சுப்பராயன் என்பவரின் இரண்டாவது மகனாவார். இவருடன் கூடப் பிறந்தவர்கள் சின்னையா, சிவானந்தம், வடிவேலு ஆகியோர். தமிழ், தெலுங்கு, சமக்கிருத மொழிகளில் தேர்ச்சி பெற்றார். இசை மும்மூர்த்திகளில் ஒருவரான முத்துசுவாமி தீட்சிதரிடம் இசைப் பயிற்சி பெற்றார். சகோதரர்கள் நால்வருக்கும் சரபோசி மன்னர் முன்னிலையில் இசை அரங்கேற்றம் நடைபெற்றது.
# பாடாண் திணை

**பாடாண் திணை:** ஓர் ஆண் மகனின்(வேந்தா்) சிறப்பியல்புகளைக் கூறி, அவனது வீரத்தையும் புகழையும் குடிப்பெருமையையும் கொடைவள்ளன்மையும் கல்வியறிவையும் செல்வத்தையும் குறித்துப் புகழ்ந்து பாடுவது.ஆண்மகனின் ஒழுங்கலாற்றைக் கூறுவது பாடாண் திணை ஆகும்.
# பாடாண் திணை

## எடுத்துகாட்டு

அறுகுளத் துகுத்து மகல்வயற் பொழிந்தும்  
உறுமிடத் துதவா துவா்நில மூட்டியும்  
வரையா மரபின் மாாி போலக்  
கடாஅ யானை கழற்கால் பேகன்  
கொடைமடம் படுத வல்லது  
படைமடம் படான்பிறா் படைமயக் குறினே.  
-புறநானுாறு
# ஆத்தூர்

**ஆத்தூர்** என்ற தலைப்பில் உள்ள கட்டுரைகள்:
- ஆத்தூர் (சேலம்)
- ஆத்தூர் வட்டம் (சேலம்)
- ஆத்தூர் ஊராட்சி ஒன்றியம் (சேலம்)
- ஆத்தூர் வட்டம் (திண்டுக்கல்)
- ஆத்தூர் ஊராட்சி ஒன்றியம் (திண்டுக்கல்)
- ஆத்தூர் (தூத்துக்குடி)
- ஆத்தூர் (கன்னியாகுமரி)
- ஆத்தூர் ஊராட்சி, காட்டாங்குளத்தூர்
---
# ஆக்சிஸ் வங்கி

**ஆக்சிஸ் வங்கி லிமிடெட்** என்பது மும்பை, மகாராட்டிரத்தை தலைமையகமாக கொண்டு செயல்பட்டுவரும் தனியார் துறை வங்கியாகும். இவ்வங்கி பெரிய, நடுத்தர, சிறு குறு மற்றும் தனி நபர்களுக்கு நிதி சேவைகளை வழங்கி வருகிறது.  
30 ஜூன் 2016 நிலவரப்படி, 30.81% பங்குகள் இதன் நிறுவனர்கள் குழுவிற்கு சொந்தமானவை ( யுனைடெட் இந்தியா இன்சூரன்ஸ் கம்பெனி லிமிடெட், ஓரியண்டல் இன்சூரன்ஸ் கம்பெனி லிமிடெட், நேஷனல் இன்சூரன்ஸ் கம்பெனி லிமிடெட், நியூ இந்தியா அஷ்யூரன்ஸ் கம்பெனி லிமிடெட், ஜிஐசி, எல்ஐசி மற்றும் யுடிஐ ). மீதமுள்ள 69.19% பங்குகள் பரஸ்பர நிதியம், வெளிநாட்டு முதலீட்டு நிறுவனங்கள்(எஃப்ஐஐக்கள்), பிற வங்கிகள், பிற காப்பீட்டு நிறுவனங்கள், பிற நிறுவனங்கள் மற்றும் தனி நபர்கள் வைத்துள்ளனர்.
# ஆக்சிஸ் வங்கி

## வரலாறு

டிசம்பர் 1993ல் அகமதாபாத்தில் பதிவு அலுவலகத்தையும் மும்பையை தலைமையிடமாகவும் கொண்டு, யுடிஐ வங்கி என ஆரம்பிக்கப்பட்டது. இவ்வங்கி யுடிஐ (யுனிட் ட்ரஸ்ட் ஆஃப் இந்தியா), எல்ஐசி, ஜிஐசி, என்ஐசி, தி நியூ இந்தியா அசூரன்ஸ் கம்பெனி, தி ஓரியண்டல் இன்சூரன்ஸ் கார்ப்பரேஷன் மற்றும் யுனைடெட் இந்தியா இன்சூரன்ஸ் கம்பெனி ஆகியவற்றால் இணைந்து உருவாக்கப்பட்டுள்ளது. முதல் கிளை 1994 ஏப்ரல் 2 ஆம் தேதி அகமதாபாத்தில் அப்போதைய இந்திய நிதியமைச்சராக இருந்த மன்மோகன் சிங் அவர்களால் திறக்கப்பட்டது.  
2001ல் யுடிஐ வங்கி குளோபல் டிரஸ்ட் வங்கியுடன் இணைய ஒப்புக்கொண்டது, இருப்பினும் ரிசர்வ் வங்கி அனுமதிக்காததால் இணைவு நடைபெறவில்லை. 2004 ஆம் ஆண்டில், ரிசர்வ் வங்கி குளோபல் டிரஸ் வங்கியை தடைக்கு உட்படுத்தியது மற்றும் ஓரியண்டல் பாங்க் ஆப் காமர்ஸுடன் இணைவதை மேற்பார்வையிட்டது. அடுத்த ஆண்டு, யுடிஐ வங்கி லண்டன் பங்குச் சந்தையில் பட்டியலிடப்பட்டது . 2006 ஆம் ஆண்டில், யுடிஐ வங்கி தனது முதல் வெளிநாட்டு கிளையை சிங்கப்பூரில் திறந்தது. அதே ஆண்டு அது சீனாவின் ஷாங்காயில் ஒரு அலுவலகத்தைத் திறந்தது. 2007 ஆம் ஆண்டில், இது துபாய் சர்வதேச நிதி மையத்தில்( ஒரு கிளையையும் ஹாங்காங்கில் ஒரு கிளையையும் திறந்தது.  
ஜூலை 30, 2007ல், தன் பெயரை ஆக்சிஸ் வங்கி என மாற்றிக் கொண்டது.  
2009 ஆம் ஆண்டில், ஷிகா சர்மா ஆக்சிஸ் வங்கியின் நிர்வாக இயக்குநராகவும் தலைமை செயல் அதிகாரியாகவும் நியமிக்கப்பட்டார்.  
2013ல் ஆக்சிஸ் வங்கியின் துணை நிறுவனமான ஆக்சிஸ் வங்கி யுகே, தனது சேவையை தொடங்கியது.  
1 ஜனவரி 2019ல் அமிதாப் சௌத்ரி மேலாண்மை இயக்குநராகவும் தலைமை செயல் அதிகாரியாகவும் நியமிக்கப்பட்டார்.  
2021 ஆம் ஆண்டில், வங்கி ஆம் வங்கியில் தனது பங்குகளை 2.39 சதவீதத்திலிருந்து 1.96 சதவீதமாகக் குறைத்தது.
# ஆக்சிஸ் வங்கி

## செயல்பாடுகள்

### இந்திய வர்த்தகம்

12 ஆகஸ்ட் 2016 வரை 4,094 வங்கி கிளைகள் மற்றும் நீட்டிப்பு மையங்களையும், 12,922 ஏடிஎம்களையும் கொண்டிருந்தது.  
இந்தியாவின் தனியார் வங்கிகளில் ஆக்சிஸ் வங்கி மிகப்பெரிய ஏடிஎம் வலையமைப்பைக் கொண்டுள்ளது. உலகின் மிக உயர்ந்த இடத்தில் செயல்படும் ஏடிஎம்யை, தேஃகு, சிக்கிமில் கொண்டுள்ளது இவ்வங்கி. இது கடல் மட்டத்தில் இருந்து 4,023 மீட்டர் உயரத்தில் உள்ளது.
# ஆக்சிஸ் வங்கி

## செயல்பாடுகள்

### உலகளாவிய வர்த்தகம்

இவ்வங்கி, சிங்கப்பூர், ஹாங் காங், துபாய், சாங்காய், கொழும்பு ஆகிய இடங்களில் கிளைகளையும் டாக்கா, சார்ஜா, மற்றும் அபுதாபி ஆகிய இடங்களில் கார்ப்பரேட் கடன், வியாபார கடன், முதலீட்டு வங்கி மற்றும் பொருப்பு வணிகம் போன்றவற்றிற்காக செயல்படும் பிரதிநிதித்துவ அலுவலகம் என 9 பன்னாட்டு அலுவலகங்களையும் கொண்டுள்ளது. இவற்றோடு சேர்த்து ஆக்சிஸ் யுகே வங்கி லிட் எனப்படும் இதன் துணை நிறுவனத்தின் மூலம் பிரிட்டனிலும் செயல்படுகிறது.
# ஆக்சிஸ் வங்கி

## சேவைகள்

### சில்லறை வங்கி

இவ்வங்கி சிறு மற்றும் தனிநபர்களுக்கு கடன்களை வழங்குவதோடு வங்கி அட்டை சேவைகள், இணைய வழி வங்கி, ஏடிஎம், வைப்பகங்கள், நிதி ஆலோசனை சேவைகள், மற்றும் இந்தியாவில் இல்லாத இந்தியர்களுக்கான சேவைகளையும் வழங்குகிறது.
# ஆக்சிஸ் வங்கி

## சேவைகள்

### பெருநிறுவன வங்கி

**முதலீட்டு வங்கி மற்றும் ட்ரஸ்டீ சேவைகள்:** ஆக்சிஜன் வங்கி முதலீட்டு வங்கி மற்றும் ட்ரஸ்டீ சேவைகளை தனது துறை நிறுவனங்கள் மூலம் வழங்கிவருகிறது. ஆக்சிஸ் கேபிடல் லிட்., பங்கு மூலதன சந்தை, நிறுவனங்களுக்கான பங்கு தரகர் ஆகிய முதலீட்டு சேவைகளை வழங்கி வருகிறது. ஆக்சிஸ் டிரஸ்டி சர்வீசஸ் லிமிடெட் அறங்காவலர் நடவடிக்கைகளில் ஈடுபட்டுள்ளது, கடன் பத்திர அறங்காவலராகவும் பல்வேறு பாதுகாப்புப் பத்திர அறக்கட்டளைகளின் அறங்காவலராகவும் செயல்படுகிறது.
# ஆக்சிஸ் வங்கி

## சேவைகள்

### சர்வதேச வங்கி

சிங்கப்பூர், ஹாங்காங், டிஐஎஃப்சி, ஷாங்காய் மற்றும் கொழும்பு ஆகிய கிளைகளின் மூலம் கார்ப்பரேட் வங்கி, வர்த்தக நிதி, கருவூலம் மற்றும் இடர் மேலாண்மை ஆகியவற்றை வழங்குகிறது, மேலும் ஹாங்காங் மற்றும் கொழும்பில் உள்ள அதன் கிளைகளிலிருந்து சில்லறை பொறுப்பு தயாரிப்புகளையும் வழங்குகிறது. நடப்பு நிதியாண்டில் டாக்காவில் உள்ள பிரதிநிதி அலுவலகம் திறக்கப்பட்டது.
# ஆக்சிஸ் வங்கி

## பட்டியலிடுதல் மற்றும் பங்குதாரர்

ஆக்சிஸ் வங்கியின் பங்குகள் மும்பை பங்குச் சந்தை மற்றும் தேசிய பங்குச் சந்தையில் பட்டியலிடப்பட்டுள்ளது. ஆக்சிஸ் வங்கியின் வைப்பு ரசீதுகள்(GDRs) இலண்டன் பங்குச் சந்தையில் பட்டியலிடப்பட்டுள்ளது. எம்டிஎன் திட்டத்தில் வெளியிடப்பட்ட இவ்வங்கியின் பத்திரங்கள் சிங்கப்பூர் பங்குச் சந்தையில் பட்டியலிடப்பட்டுள்ளது.
# ஆக்சிஸ் வங்கி

## சர்ச்சைகள்

### ஆபரேஷன் ரெட் ஸ்பைடர்

ஒரு இந்திய இணையப் பத்திரிகை நடத்திய ஆய்வில் இந்தியாவின் முக்கிய மூன்று வங்கிகளின் முக்கிய அதிகாரிகளின் மிகப்பெரிய விதி மீறல்கள் மூலம் நடைபெற்ற பண மோசடி திட்டங்களை வீடியோ ஆதாரங்களுடன் 2013ல் வெளிக்கொண்டு வந்தது. இம்மோசடியில் ஆக்சிஸ் வங்கியும் ஈடுபட்டது. எனவே ரிசர்வ் வங்கி, ஆக்சிஸ் வங்கிக்கு ₹50 மில்லியன், எச்டிஎஃப்சி வங்கிக்கு ₹45 மில்லியன் ஐசிஐசிஐ வங்கிக்கு ₹10 மில்லியன் என அபராதம் விதித்தது.
# ஆக்சிஸ் வங்கி

## சர்ச்சைகள்

### 2016 பணமதிப்பிழப்பு தொடர்பான பணமோசடி

2016 பண மதிப்பிழப்பைத் தொடர்ந்து நடைபெற்ற பண மோசடிகளில் பல ஆக்சிஸ் வங்கி ஊழியர்கள் கைது செய்யப்பட்டனர். வங்கியின் கடினமான செயல்பாட்டு இலக்கு மற்றும் அதன் பணி கலாச்சாரம் காரணமாக நடந்த தவறுகளுக்கு சில பணியாளர்களை மட்டும் தண்டிப்பது முறையில்லை என சில ஊடகங்கள் கூறினர்.
# ஆக்சிஸ் வங்கி

## முயற்சிகள்

### ஆக்சிஸ் தாட் ஃபேக்டரி

புதிய தொழில் முனைவோருக்காக பெங்களூருவில் ஆக்சிஸ் தாட் ஃபேக்டரி எனும் பெயரில் திட்டத்தை முன்னெடுத்தது. இவ்வகையில் இது இந்தியாவிலேயே முதல் முறையாகும்.
# ஆக்சிஸ் வங்கி

## முயற்சிகள்

### ஆஷா வீட்டுக் கடன்கள்

ஆஷா வீட்டுக் கடன்கள் முதல் முறை வீடு வாங்க முயல்பவர்களை இலக்காக கொண்டு செயல்படுத்தப்பட்டது. இத்திட்டம் சிறு நகரங்களில்(1மில்லியனுக்கும் குறைவாக மக்கள் தொகை கொண்ட நகரங்கள்) ₹100,000 முதல், பெரு நகரங்களில் ₹2.8 மில்லியன் வரை கடன்களை ₹8000 முதல் ₹10000 வரை வருமானம் கொண்ட குடும்பங்களுக்கு வழங்கியது.
# ஆக்சிஸ் வங்கி

## முயற்சிகள்

### இகேஒய்சி

இகேஒய்சி என்பது எந்தவொரு காகித ஆவணங்களையும் சமர்ப்பிக்காமல் ஆதார் அடிப்படையிலான கேஒய்சி மூலம் பரஸ்பர நிதிகளில் முதலீடு செய்ய வாடிக்கையாளர்களை அனுமதிப்பது ஆகும். இதற்காக ஆக்சிஸ் வங்கி விசா இன்க்(Visa Inc.) உடன் கூட்டு சேர்ந்து இம்முறையை இந்தியாவில் முதல்முறையாக செயல்படுத்த ஆரம்பித்தது..
# ஆக்சிஸ் வங்கி

## துணை நிறுவனங்கள்

### ஆக்சிஸ் கேபிடல் லிமிடெட்.

ஆக்சிஸ் கேப்பிடல் லிட்., ஆக்சிஸ் வங்கியின் முழுமையான கட்டுப்பாட்டில் இயங்கும் நிறுவனமாக இந்தியாவில் டிசம்பர் 6, 2005ல் நிறுவப்பட்டு மே 2, 2006ல் சேவையை தொடங்கியது. ஈனம் செக்யூரிட்டீஸ் பி. லிட்., நிறுவனத்தின் கீழ்காணும் தொழில்கள் ஆக்சிஸ் கேப்பிடலுடன் இணைக்கப்பட்டன:  
1. ஆக்சிஸ் செக்யூரிட்டீஸ் லிமிடெட் (முன்பு எனாம் செக்யூரிட்டீஸ் டைரக்ட் பிரைவேட் லிமிடெட் லிமிடெட். )
1. ஆக்சிஸ் ஃபைனான்ஸ் லிமிடெட் (முன்பு எனாம் பைனான்ஸ் பிரைவேட் லிமிடெட் லிமிடெட். )
1. ஆக்சிஸ் செக்யூரிட்டீஸ் ஐரோப்பா லிமிடெட் (முன்னர் எனாம் செக்யூரிட்டீஸ் ஐரோப்பா லிமிடெட். )
1. எனாம் இன்டர்நேஷனல் லிமிடெட், யுஏஇ (ஆகஸ்ட் 24, 2014 முதல் தானாக முன்வந்து கலைக்கப்பட்டது)  
ஆக்சிஸ் செக்யூரிட்டீஸ் லிட்., ஆக்சிஸ் செக்யூரிட்டீஸ் ஐரோப்பா லிட்., மற்றும் ஆக்சிஸ் பைனான்ஸ் லிட்., ஆகிய நிறுவனங்கள் ரிசர்வ் வங்கியின் வழிகாட்டுதல்களின்படி ஆக்சிஸ் கேப்பிட்டலின் நேரடி துணை நிறுவனங்களாகின.
# ஆக்சிஸ் வங்கி

## துணை நிறுவனங்கள்

### ஆக்சிஸ் செக்யூரிட்டீஸ் லிமிடெட்.

ஆக்சிஸ் செகியூரிட்டீஸ் லிட்., ஜூலை 21, 2006ல் ஆரம்பிக்கப்பட்டது. ஆக்சிஜன் கேப்பிடல் லிட்., தனது பங்கு விற்பனை மற்றும் சில்லறை தரகர் வணிகத்தை, மே 5, 2013ல் ஆக்சிஸ் செக்யூரிட்டிஸுடன் இணைத்தது. கடன் அட்டை மற்றும் சில்லரை தரகர் வசதிகளை வழங்கிவரும் ஆக்சிஸ் செக்யூரிட்டிஸ் நிறுவனம் ஆக்சிஸ் வங்கியின் முழு சொந்த நிறுவனமாகும்.
# ஆக்சிஸ் வங்கி

## துணை நிறுவனங்கள்

### ஆக்சிஸ் பிரைவேட் ஈக்விட்டி லிமிடெட்.

முதலீடுகள், துணிகர முதலீடுகள் மற்றும் பிற நாட்டு நிதிகளை கையாளும் ஆக்சிஸ் பிரைவேட் ஈக்விட்டி நிறுவனம் அக்டோபர் 3, 2006ல் பதிவு செய்யப்பட்டு டிசம்பர் 4, 2006ல் தனது பணிகளை தொடங்கியது.
# ஆக்சிஸ் வங்கி

## துணை நிறுவனங்கள்

### ஆக்சிஸ் பரஸ்பர நிதியம்

ஆக்சிஸ் பரஸ்பர நிதியம் 2009ல் மும்பையை தலைமையிடமாக கொண்டு ஆரம்பிக்கப்ட்டது. ஆக்சிஸ் ஈக்விட்டி ஃபண்ட் என்பது இதன் முதல் பரஸ்பர நிதி திட்டமாகும். இந்தியாவின் முதல் இகேஒய்சி எனப்படும் காகிதம் இல்லாமல் வாடிக்கையாளர்களை இணைக்கும் முறையை அறிமுகப்படுத்திய நிதி சேவை நிறுவனம் இதுவே ஆகும்.
# ஆக்சிஸ் வங்கி

## கையகப்படுத்துதல்

2017ம் ஆண்டு ஃப்ரீசார்ஜ் எனப்படும் இணையவழி நிதி சேவை நிறுவனத்தை சமார் ₹385 கோடிக்கு வாங்கியது.
# ஆக்சிஸ் வங்கி

## விருதுகள்

### 2010

- பெஸ்ட் டெட் ஹவுஸ் இன் இந்தியா (Best Debt House in India)-யூரோமனி(Euromoney)
- பெஸ்ட் டொமஸ்டிக் டெட் ஹவுஸ் இன் இந்தியா (Best Domestic Debt House in India)-ஆசியாமனி(Asiamoney)
- ஓவரால் வின்னர் & கன்சிஸ்டன் ஃபர்பாமர்-பெரிய வங்கி வகை-பிஸ்னஸ் டுடே பெஸ்ட் பேங்க் விருதுகள் 2010
# ஆக்சிஸ் வங்கி

## விருதுகள்

### 2011

- பேங்க் ஆஃப் தி இயர், இந்தியா தி பேங்கர் அவார்ட்ஸ் 2011
# ஆக்சிஸ் வங்கி

## விருதுகள்

### 2012

- பேங்க் ஆஃப் தி இயர் இந்தியா- மனி டுடே எஃப்பிசிஐஎல் அவார்ட் 2012-13
- பெஸ்ட் தனியார் துறை வங்கி- சிஎன்பிசி டிவி18 இந்தியா பெஸ்ட் பேங்க் மற்றும் பைனான்ஸியல் அவார்ட்ஸ் 2012-13
# ஆக்சிஸ் வங்கி

## விருதுகள்

### 2013

- ஐடி ஃபிஸ் விருது தகுதியில் முதலிடம் பெற்றது- எக்ஸ்பிரஸ் ஐடி விருதுகள், பெரிய தொழில் நிறுவன வகை
- ஐடி ஃபிஸ் விருது தகுதியில் முதலிடம் பெற்றது- எக்ஸ்பிரஸ் ஐடி விருதுகள், பெரிய தொழில் நிறுவன வகை-மோஸ்ட் இன்னோவேட்டிவ் ப்ராட் ஃபேஸுடு ப்ராடக்ட் ஆஃபரிங் பிரிவு- ஐடிஆர்பிடி பேங்கிங் டெக்னாலஜி எக்சலன்ஸ் அவார்ட்.
# கொறிந்திய ஒழுங்கு

**கொறிந்திய ஒழுங்கு** என்பது, செந்நெறிக் கட்டிடக்கலை எனப்படும் பண்டைக் கிரேக்க, ரோமன் கட்டிடக்கலைகளில் புழக்கத்தில் இருந்த மூன்று முக்கியமான ஒழுங்குகளில் ஒன்று ஆகும். ஏனைய இரண்டும் டோரிய ஒழுங்கு, அயனிய ஒழுங்கு என்பன. இவற்றுள் அதிக அழகூட்டல்களோடு அமைந்தது கொறிந்திய ஒழுங்கே. இவ்வொழுங்கின் தூண்கள் தவாளிகளோடு கூடிய தண்டுகளையும், அகாந்தசு இலை வடிவம் மற்றும் சுருள் வடிவங்களால் அழகூட்டப்பட்ட போதிகைகளையும் கொண்டன.  
கொறிந்திய ஒழுங்கின் பெயர் "கொறிந்த்" என்னும் கிரேக்க நகரத்தின் பெயரில் இருந்து பெறப்பட்டது. எனினும் இது முதலில் வெளிப்புறத்தில் பயன்படுத்தப்பட்டது ஏதென்சு நகரிலேயே. இவ்வொழுங்கு கிரேகத்திலேயே உருவானது எனினும், கிரேக்கர் தமது கட்டிடக்கலையில் இதை மிகவும் குறைவாகவே பயன்படுத்தினர். ரோமர் காலத்திலேயே இது முழு அளவில் பயன்பட்டது.
# கொறிந்திய ஒழுங்கு

## ரோமரின் கொறிந்திய ஒழுங்கு

அளவுவிகிதமே கொறிந்திய ஒழுங்கின் இயல்பை வரையறுக்கும் சிறப்பு அம்சம். இதன் அளவுகளும், விகிதங்களும் குறித்த விதிகளுக்கு அமைய ஒருங்கிணைவாக அமைந்திருந்தன. கொறிந்தியத் தூணின் மொத்த உயரத்துக்கும், அத் தூணின் தண்டின் உயரத்துக்கும் இடையிலான விகிதம் 6:5 ஆகும். இதனால், தூணின் உயரம் 6 ரோம அடிகளின் மடங்குகளாகவும், அதன் தண்டு 5 ரோம அடிகளின் மடங்குகளாகவும் அமைந்தன. கொறிந்தியத் தூண்கள் அளவு விகிதத்தைப் பொறுத்தவரை ஒன்றாகவே இருந்ததலும், கொறிந்தியத் தூண்களை மேலும் ஒடுக்கமாக அமைக்க முடியும். கொறிந்தியத் தூண்களின் சிறப்பு அவற்றின் நுணுக்கமான செதுக்குவேலைகளோடு கூடிய போதிகைகளே. இப் போதிகைகளின் நான்கு மூலைகளிலும் அமையும் சுருள் வடிவ அமைப்புகள் வெளியே துருத்திக் கொண்டிருப்பதனால், போதிகைகளின் மேல் அமைக்கப்படும் பலகை என்னும் உறுப்பின் பக்கங்கள் உள்வளைந்து காணப்படுகின்றன.
# ஜோதி பாசு

**ஜோதி பாசு** (சூலை 8, 1914- ஜனவரி 17 2010) இந்தியாவின் மேற்கு வங்காளத்தைச் சேர்ந்த ஓர் இந்தியப் பொதுவுடமைக் கட்சி (மார்க்சியம்) அரசியல்வாதி. 1977ஆம் ஆண்டு முதல் 2000ஆம் ஆண்டு வரை மேற்கு வங்க முதலமைச்சராகப் பணியாற்றி இந்தியாவின் நெடுநாள் முதலமைச்சராக இருந்த பெருமையைப் பெற்றவர்.
தமது கட்சியின் பொலிட்பீரோவில் 1964ஆம் ஆண்டு கட்சியின் தொடக்கத்தில் இருந்து 2008 வரை உறுப்பினராக இருந்த பெருமையும் கொண்டவர்.
# ஜோதி பாசு

## இளமை வாழ்க்கை

ஜோதி பாசு 8 சூலை,1914 அன்று கொல்கத்தாவில் ஓர் நடுத்தர வங்காளக் குடும்பத்தில் ஜோதிரிந்தர பாசு என்ற பெயரில் பிறந்தார். அவரது தந்தை நிசிகாந்த பாசு (தற்போது பங்களாதேசத்தில்) உள்ள கிழக்கு வங்காளத்தைச் சேர்ந்த தாக்கா மாவட்டத்தில் பரோடி என்னும் சிற்றூரில் மருத்துவராகப் பணிபுரிந்து வந்தார். அவரது தாய் ஏமலதா பாசு இல்லக்கிழத்தியாக இருந்தார்.  
தமது பள்ளிக்கல்வியை 1920 ஆம் ஆண்டு கொல்கத்தா (அந்நாள் கல்கத்தா) தர்மதாலாவிலுள்ள லோரேட்டோ பள்ளியில் துவங்கினார். பள்ளியில் சேர்க்கும்போதுதான் அவரது தந்தை அவர் பெயரை சோதிபாசு என்று சுருக்கினார். 1925ஆம் ஆண்டு தூய சேவியர் பள்ளிக்கு மாறினார். பாசு இந்து கல்லூரி (அல்லது மாகாணக் கல்லூரியில்)யில் ஆங்கிலத்தில் இளங்கலை பட்டப்படிப்பு படித்தார். 1935ஆம் ஆண்டு தமது சட்டப்படிப்பிற்காக இங்கிலாந்து சென்றார். அங்கு பிரித்தானியப் பொதுவுடமைக் கட்சி மூலம் அரசியல் செயல்பாடுகளில் ஆர்வம் கொண்டார். 1940ஆம் ஆண்டு சட்டப்படிப்பை முடித்து வழக்கறிஞராக மிடில் டெம்பிள் சட்டரங்கில் பதிந்து கொண்டார். அந்த ஆண்டே இந்தியா திரும்பினார். 1944ஆம் ஆண்டு தொழிற்சங்க நடவடிக்கைகளில் ஈடுபாடு கொள்ள இந்தியப் பொதுவுடமைக் கட்சி அவரை தொடருந்து தொழிலாளர்கள் நலன் பேண அனுப்பியது. தொடருந்து தொழிலாளர் சங்க பொது செயலாளராகத் தேர்ந்தெடுக்கப்பட்டார்.
# ஜோதி பாசு

## அரசியல் வாழ்வு

இங்கிலாந்தில் தமது சட்டப்படிப்பின்போதே சமூக அமைப்புகளிலும் அரசியலிலும் ஈடுபாடு கொண்ட பாசு இந்தியா திரும்பியதும் இடதுசாரி அரசியலில் பங்கெடுக்கும் தமது எண்ணத்தைப் பெற்றோரிடம் தெரிவித்தார். அவர்களது பலத்த எதிர்ப்புகளுக்கிடையேயும் பிரித்தானிய இந்தியாவில் பொதுவுடமைக் கட்சி தடை செய்யப்பட்டிருந்த போதிலும் தமது குறிக்கோளிடமிருந்து மாறவில்லை. 1946ஆம் ஆண்டு வங்காளச் சட்டமன்றத்திற்கு தொடருந்து தொகுதியிலிருந்து தேர்ந்தெடுக்கப்பட்டார்.  
1964ஆம் ஆண்டு இந்தியப் பொதுவுடமைக் கட்சி பிளவுபட்டபோது புதிதாகத் தொடக்கப்பட்ட இந்திய பொதுவுடமைக் கட்சி (மார்க்சியம்) பொலிட்பீரோவின் முதல் ஒன்பது உறுப்பினர்களில் ஒருவராக விளங்கினார். சனவரி 17 அன்று அவரது உயிர் பிரிந்தது. அவரது இறுதி விருப்பப்படி அவரது உடல் மருத்துவத் துறைக்குக் கொடையாக்கப்பட்டது.
# தாண்டவராய பிள்ளை

**வீரத்தளவாய் தாண்டவராய பிள்ளை** (1700 - 1773) சிவகங்கைச் சீமையின் பிரதானியாகவும், தளவாயாகவும் பணியாற்றியவர். கட்டபொம்மனுக்கு சுப்பிரமணிய பிள்ளை, முத்துராமலிங்க சேதுபதிக்கு தாமோதரன் பிள்ளை பிரதானிகளாக அமைந்தது போல, சிவகங்கைச் சீமையை ஆண்ட சசிவர்ணத் தேவர் (1730–1750), முத்துவடுகநாதத் தேவர் (1750-1772), ராணி வேலு நாச்சியார் (1772-73) ஆகியோருக்கு அமைந்தவர் தாண்டவராய பிள்ளை.
# தாண்டவராய பிள்ளை

## தோற்றம்

சிவகங்கை இராச்சியத்தில் திருக்கோட்டியூருக்கு அருகில் அரளிக்கோட்டை (முல்லையூர்) எனும் கிராமத்தில் காத்தவராய பிள்ளை என்பாருக்கு மகனாக சுமார் 1700-ஆம் ஆண்டில் தமிழ் வேளாளர் குலத்தில் பிறந்தவர்.
# தாண்டவராய பிள்ளை

## பிரதானிப் பணி

மதுரை மன்னருக்கான போட்டியில் பங்காரு திருமலை நாயக்கரை எதிர்த்த ஆற்காட்டு நவாபு சந்தா சாகிபு, பங்காரு திருமலையையும் அவர்தம் மகன்
விஜயகுமார் நாயக்கரையும் அம்மைய நாயக்கனூர் போரில் தோற்கடித்த பின்னர் நாயக்கர்களுக்கு சசிவர்ணத்தேவரின் வீரமும் தாண்டவராய பிள்ளையின் விவேகமும்
பெரு துணையாக நின்று சிவகங்கை அருகே உள்ள வெள்ளிக்குறிச்சிக் கோட்டையில்
இரு நாயக்கர்களுக்கும் அடைக்கலம் கொடுத்து உதவிற்று.
# தாண்டவராய பிள்ளை

## மதுரைமீது படையெடுப்பு

சசிவர்ணர் 1750-இல் காலமானார். அவரது மகன் முத்துவடுகநாதத் தேவர் மன்னரானார். 1752-இல் ராமனாதபுரச் சேதுபதியும் முத்து வடுக நாதரும் விஜய குமார் திருமலை நாயக்கரை மதுரை மன்னாராக்கினர். மைசூர் தளபதி மாயனா, விஜயகுமாரை மன்னர் பதவியிலிருந்து விரட்டியடித்தார். ராம நாதபுரம் தளபதி வெள்ளையன் சேர்வைகாரரும் சிவகங்கை தளவாய் தாண்டவராய பிள்ளையும் மதுரை மீது படையெடுத்து மாயனாவைத் தோற்கடித்தனர்.
# தாண்டவராய பிள்ளை

## தாமரைப் பட்டயம் வழங்கல்

சிவகங்கை சமஸ்தானத்தை உருவாக்கி மன்னர் சசிவர்ணத் தேவரின் மனதில்
நீங்காத நிறைவான இடத்தைப் பெற்றப் பிள்ளையைப் பாராட்டி மன்னரின் மகன் முத்துவடுகநாதத் தேவர் அவருக்கு ஒரு தாமரைப் பட்டயம் வழங்கி பிள்ளையைப் பெருமைப் படுத்தியுள்ளார்.
# தாண்டவராய பிள்ளை

## காளையார் கோவில் போர்

1772 சூன் 22-ஆம் நாள் ஆங்கிலக் கிழக்கிந்தியக் கம்பெனிப் படைத் தளபதி பான்ஜோர் தலைமையில் வந்த படைகளும் ஆற்காட்டு நவாபின் படைகளும் இணைந்து தொடுத்த காளையார் கோவில் போரில் பிள்ளை விடுத்த எச்சரிக்கையையும் மீறி மன்னர் முத்துவடுகநாதத் தேவர் பீரங்கி குண்டடிபட்டு வீர மரணமடைந்தார்.
# தாண்டவராய பிள்ளை

## ராணியும் பிள்ளையும்

முத்து வடுக நாதர் தம் மனைவி ராணி வேலு நாச்சியார், இளவரசி வெள்ளச்சி நாச்சியார் மருது சகோதரர்கள் தளவாய் உதவியுடன் திண்டுக்கல் அருகே உள்ள விருப்பாச்சிக்கு விரைந்தனர். சிவகங்கையில் நவாபின் ஆட்சி ஏற்பட்டது. ராணி வேலு நாச்சியாரை மீண்டும் சிவகங்கை அரியணையில் ஏற்ற பிள்ளை திண்டுக்கலிருந்த ஹைதர் அலியின் உதவியை நாடினார். படை உதவி கேட்ட ஆறு மாதங்களுக்குள் 1773-இல் பிள்ளை அவர்கள் காலமானார்.
# தாண்டவராய பிள்ளை

## தாண்டவராய பிள்ளையின் கோவில் திருப்பணிகள்

சைவப் பெருங்குடியாம் வேளாளர் குலத்தில் உதித்த இயற்கை இறை நேசர் தாண்டவராய பிள்ளை குன்றக்குடி முருகன் கோவிலைப் புதுப்பித்தார். அங்கு வையாபுரி தடாகம் நந்தவனம் வேத பாடசாலை அமைத்தார். திருப்புத்தூரில் வைரவ நாத சுவாமி கோயிலுக்கும் திருக்கோட்டியூர்
சௌமிய நாராயணப் பெருமாள் கோவிலுக்கும் ஏராளமான திருப்பணிகளைச் செய்தார். தாண்டவராய பிள்ளையின் சிறப்புகள் அருங்குணங்கள் அருட்கொடைகள் தெய்வத் திருப்பணிகள் ஆகியவற்றை மிதுலைப் பட்டி எனும் ஊரில் வாழ்ந்த குழந்தைக் கவிராயர் எனும் புலவர் இயற்றிய மான் விடு தூது எனும்
நூல் சிறப்பாக விவரிக்கிறது. இந்நூலைத் தமிழ்த்தாத்தா உ.வே.சா அவர்கள் பதிப்பித்து அதற்குச் சிறப்புரை எழுதியுள்ளார்.தளவாய் தாண்டவராய பிள்ளை சிலை சிவகங்கை காசி விஸ்வநாதர் கோவிலில் உள்ளது
# தசுக்கன் ஒழுங்கு

**தசுக்கன் ஒழுங்கு** என்பது, செந்நெறிக் காலக் கட்டிடக்கலை ஒழுங்குகளுள் ஒன்றாகக் கருதப்படும் ஒரு ஒழுங்கு ஆகும். இந்த ஒழுங்கு பற்றிய விபரங்கள் டோரிய ஒழுங்கு, அயனிய ஒழுங்கு, கொறிந்திய ஒழுங்கு ஆகியவற்றைப் போல மிகப் பழைய கட்டிடக்கலை நூல்களில் காணப்படவில்லை. இது பற்றிய விபரங்களைக் கிபி 16 ஆம் நூற்றாண்டிலேயே அக்காலத்து இத்தாலியக் கட்டிடக்கலைக் கோட்பாட்டாளர்களால் செந்நெறிக் கட்டிடக்கலை நூல்களில் எழுதினர். இத்தாலியரான செபசுத்தியானோ செர்லியோ தமது கட்டிடக்கலை பற்றிய நூலில் (1537௫1) தசுக்கன் ஒழுங்கு உட்பட ஐந்து ஒழுங்குகளையும் பற்றி விரிவாக விளக்கியுள்ளார். அன்ட்ரியா பல்லாடியோவும் தசுக்கன் ஒழுங்கு குறித்த விபரங்களைத் தந்துள்ளார். இவ்விரு அறிஞர்களின் நோக்கில், தசுக்கன் ஒழுங்கு கிரேக்க டோரிய ஒழுங்கு, அயனிய ஒழுங்கு என்பவற்றைவிடக் காலத்தால் முந்தியது. அவர்கள் காலத்தில் கிடைக்கக்கூடியதாக இருந்த பல வரலாற்று எடுத்துக்காட்டுகளைக் கொண்டு தமது வாதங்களை முன்வைத்து உள்ளனர். எனினும் தசுக்கன் ஒழுங்கின் காலம் குறித்த கருத்து வேறுபாடுகள் இன்றுவரை உள்ளன.  
தசுக்கன் ஒழுங்கில், தூண்கள் எளிமையான அடித்தளத்துடன், தவாளிகள் அற்றவையாக உள்ளன. தலைப் பகுதியும் அதற்கு மேலுள்ள பகுதியும் அழகூட்டல்கள் எதுவும் இன்றி இருக்கின்றன. Serlio alone gives a stockier proportion of 1:6. எளிமையான தலைப்பகுதிக்குக்கீழே தூணில் ஒரு வளையம் இருக்கும். இதன் எளிமையில் இது டோரிய ஒழுங்கை ஒத்துள்ளது. ஆனால், இதன் அளவுவிகிதங்கள் அயனிய ஒழுங்கைப்போன்று அமைந்துள்ளன. இந்த ஒழுங்கு, படைத்துறைக் கட்டிடங்கள், களஞ்சியக் கட்டிடங்கள் போன்றவற்றுக்கே பெரிதும் பொருத்தமானவை எனக் கருதப்படுகின்றது.
# கூட்டு ஒழுங்கு

**கூட்டு ஒழுங்கு** என்பது செந்நெறிக் காலக் கட்டிடக்கலையின் ஒழுங்குகளாகக் கருதப்படும் ஐந்து ஒழுங்குகளுள் ஒன்று. இது ஒரு கலப்பு ஒழுங்கு ஆகும். இது அயனிய ஒழுங்குப் போதிகையின் சுருள்வடிவப் பகுதியும், கொறிந்திய ஒழுங்கின் அகாந்தசு இலை வடிவ அழகூட்டல்களும் ஒன்றிணைந்து உருவானது. கூட்டு ஒழுங்கின் சுருள் வடிவப் பகுதி பெரியது. இவ்வொழுங்கில் தூணின் உயரம் அதன் விட்டத்தின் 10 மடங்கு ஆகும்.  
மறுமலர்ச்சிக் காலம் வரை, கூட்டு ஒழுங்கு தனியான ஒரு ஒழுங்காகக் கருதப்படவில்லை. இது கொறிந்திய ஒழுங்கின் பிற்கால ரோம வடிவமாகவே கொள்ளப்பட்டது. ரோமில் உள்ள போரத்தில் உள்ளதும், கிபி 82 ஆம் ஆண்டில் கட்டப்பட்டதுமான டைட்டசின் வளைவு என்னும் அமைப்பே கூட்டு ஒழுங்கின் முதலாவது எடுத்துக்காட்டாகக் கொள்ளப்படுகின்றது.
# ஆவணியாபுரம்

** ஆவணியாபுரம் ** (ஆங்கிலம்:Aavaniapuram), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் ஆடுதுறையை ஒட்டி இருக்கும் ஒரு ஊராட்சி ஆகும்.
# ஆவணியாபுரம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 4,807 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். ஆவணியாபுரம் மக்களின் சராசரி கல்வியறிவு 78.55% ஆகும், இது இந்திய தேசிய சராசரி கல்வியறிவான 63% விட கூடியதே. ஆவணியாபுரம் மக்கள் தொகையில் 14.95% ஆறு வயதுக்குட்பட்டோர் ஆவார்கள்.
# கண்ணாடியிழை வார்ப்பு

**கண்ணாடியிழை வார்ப்பு** என்பது கண்ணாடியிழைகளால் வலுவூட்டப்பட்ட பிசின் நெகிழிகளால் பயன்படக்கூடிய ஒரு நல்ல பொருளை தயாரிக்கும் முறையாகும் .
# கண்ணாடியிழை வார்ப்பு

## வார்ப்பு உருவாக்கல்

கண்ணாடியிழை வார்ப்பு முறை மின்செருகி கண்டறிந்த பின் தொடங்கியது. இது பல்வேறு பொருட்களில் இருந்து தயாரிக்கப்படும். இந்த வகையான மின்செருகி வடிவம் வார்த்த பின் வார்ப்பு நீக்கு பொருளை அதன் மீது தெளித்து, வார்ப்பு வெளியில் கொண்டு வரப்படும்.
# அகில இந்திய தொழில்நுட்பக் கல்விக் குழு

**அகில இந்திய தொழில்நுட்பக் கல்விக் குழு** (*All India Council for Technical Education - AICTE*) என்பது இந்தியாவில் பொறியியல் மற்றும் தொழினுட்பம், மருந்தியல் (*Pharmacy*), கட்டுமானக்கலை மற்றும் நகரமைப்பு (*Architecture & Town Planning*), விடு தி மேலாண்மை மற்றும் உணவுத் தொழினுட்பம் (*Hotel Management & Catering Technology*), பயன்பாட்டுக் கலை மற்றும் தொழில் (*Applied Arts & Crafts*), மேலாண்மைக் கல்வி (*Management Studies*) மற்றும் கணிப்பொறி பயன்பாடு குறித்த தொழிற்கல்விப் பாடங்களுக்கு அனுமதி வழங்கும் தன்னாட்சி அமைப்பாக செயல்பட்டு வருகிறது.
# அகில இந்திய தொழில்நுட்பக் கல்விக் குழு

## வரலாறு

1945 நவம்பர் மாதத்தில் தொழில்நுட்பக் கல்வி வசதிகள் மற்றும் அவைகளைக் கொண்டு நாட்டின் வளர்ச்சிக்கு உதவும்படியாக ஒருங்கிணைக்கவும் இந்த அமைப்பு தொடங்கப்பட்டது. 1986 ஆம் ஆண்டில் இந்த அமைப்பு தேசியக் கல்விக் கொள்கையின்படி, இந்த அமைப்பு தனிப்பட்ட அதிகாரமுடைய அமைப்பாக திட்டமிடுதல், கட்டுப்பாடுகள், தரம் உருவாக்குதல் மற்றும் பராமரித்தல், தரம் நிர்ணயித்தல், குறிப்பிட்ட பகுதிகளுக்கு நிதியுதவி அளித்தல், கண்காணித்தல் மற்றும் சரிபார்த்தல் போன்றவைகளின் மூலம் தொழில்நுட்பக் கல்வியின் வளர்ச்சி மற்றும் மேலாண்மையை ஒருங்கிணைக்க முடிவு செய்யப்பட்டது.  
இந்திய அரசின் மனிதவள மேம்பாட்டுத் துறை அமைச்சகத்தின் மூலம் இயங்கும் இந்த அமைப்பு இந்தியப் பாராளுமன்றத்தின் இரு அவைகளிலும் இதற்கான சட்டம் (AICTE Act No. 52 of 1987) கொண்டு வரப்பட்டு நிறைவேற்றப்பட்டது இந்தச் சட்டம் 1988 ஆம் ஆண்டு மார்ச் மாதம் 28 ஆம் நாள் முதல் நடைமுறைக்கு வந்தது. இதன் பின் தன்னியக்கமான அமைப்பாக அகில இந்திய தொழில்நுட்பக் கல்விக் குழு 1988 ஆம் ஆண்டு மே மாதம் 12 ஆம் தேதியன்று நிறுவப்பட்டது.
# அகில இந்திய தொழில்நுட்பக் கல்விக் குழு

## அமைவிடம்

இந்த அமைப்பின் தலைமை அலுவலகம் தற்போது புது டெல்லியில் உள்ள இந்திராகாந்தி விளையாட்டு வளாகத்தில் உள்ள கட்டிடங்களில் 38542 சதுர அடிப் பரப்பளவுள்ள ஒரு கட்டிடத்தில் இயங்கி வருகிறது. இந்த அமைப்பிற்கான நிர்வாக அலுவலகம் மற்றும் இதர அலுவலகக் கட்டிடங்களுக்காக ஜவஹர்லால் நேரு பல்கலைக்கழக வளாகத்தில் 5 ஏக்கர் நிலம் ஒதுக்கப்பட்டுள்ளது.
# அகில இந்திய தொழில்நுட்பக் கல்விக் குழு

## ஒன்பது குழு

அகில இந்திய தொழில்நுட்பக் கல்விக் குழுவில் தலைவர் ஒருவர் நியமிக்கப்பட்டிருக்கிறார். இவரின் கீழாக 9 குழுக்கள் அமைக்கப்பட்டுள்ளன.  
1. ஆசிரியர் வளர்ச்சிக் குழு
1. இளம்நிலைக் கல்விக் குழு
1. முதுநிலைக் கல்வி & ஆராய்ச்சிக் குழு
1. தர உறுதிக்குழு
1. திட்டமிடல் & ஒருங்கிணைப்புக் குழு
1. ஆய்வு மற்றும் நிறுவனங்கள் வளர்ச்சிக் குழு
1. நிர்வாகக் குழு
1. நிதிக் குழு
1. கல்விக் குழு  
ஒவ்வொரு குழுவிற்கும் ஆலோசகர் ஒருவரின் தலைமையில் தொழில்நுட்ப அலுவலர்கள் மற்றும் துணைப் பணியாளர்கள் நியமிக்கப்பட்டு பணியாற்றி வருகின்றனர்.
# அகில இந்திய தொழில்நுட்பக் கல்விக் குழு

## மண்டல அலுவலகங்கள்

### மேற்கு மண்டலம்

இம்மண்டலத்திற்கான தலைமை அலுவலகம் கல்கத்தாவில் உள்ளது. இந்த மண்டலத்தில் அந்தமான் நிகோபார் யூனியன் பிரதேசம், அஸ்ஸாம், மணிப்பூர், மிசோரம், நாகலாந்து, திரிபுரா, அருணாசலப் பிரதேசம், மேகாலயா, சிக்கிம், ஒரிஸ்ஸா, ஜார்கண்ட், மற்றும் மேற்கு வங்காளம் ஆகிய மாநிலங்கள் அடங்கியுள்ளன.
# அகில இந்திய தொழில்நுட்பக் கல்விக் குழு

## மண்டல அலுவலகங்கள்

### வடக்கு மண்டலம்

இம்மண்டலத்திற்கான தலைமை அலுவலகம் கான்பூரில் உள்ளது. இந்த மண்டலத்தில் பீகார், உத்திரப்பிரதேசம் மற்றும் உத்தராஞ்சல் ஆகிய மாநிலங்கள் அடங்கியுள்ளன.
# அகில இந்திய தொழில்நுட்பக் கல்விக் குழு

## மண்டல அலுவலகங்கள்

### வடமேற்கு மண்டலம்

இம்மண்டலத்திற்கான தலைமை அலுவலகம் சண்டிகரில் உள்ளது. இந்த மண்டலத்தில் ஹரியானா, புதுடெல்லி, ஜம்மு & காஷ்மீர், இராஜஸ்தான் மற்றும் இமாசலப் பிரதேசம் ஆகிய மாநிலங்கள் அடங்கியுள்ளன.
# அகில இந்திய தொழில்நுட்பக் கல்விக் குழு

## மண்டல அலுவலகங்கள்

### மத்திய மண்டலம்

இம்மண்டலத்திற்கான தலைமை அலுவலகம் போபாலில் உள்ளது. இந்த மண்டலத்தில் குஜராத், சத்தீஸ்கர் மற்றும் மத்தியப் பிரதேசம் ஆகிய மாநிலங்கள் அடங்கியுள்ளன.
# அகில இந்திய தொழில்நுட்பக் கல்விக் குழு

## மண்டல அலுவலகங்கள்

### தென்மேற்கு மண்டலம்

இம்மண்டலத்திற்கான தலைமை அலுவலகம் பெங்களூரில் உள்ளது. இந்த மண்டலத்தில் கர்நாடகா, இலட்சத் தீவுகள் மற்றும் கேரளா ஆகிய மாநிலங்கள் அடங்கியுள்ளன.
# அகில இந்திய தொழில்நுட்பக் கல்விக் குழு

## மண்டல அலுவலகங்கள்

### தெற்கு மண்டலம்

இம்மண்டலத்திற்கான தலைமை அலுவலகம் சென்னையில் உள்ளது. இந்த மண்டலத்தில் தமிழ்நாடு, ஆந்திரப் பிரதேசம் மற்றும் பாண்டிச்சேரி ஆகிய மாநிலங்கள் அடங்கியுள்ளன.
# படிமம்:CMRamachandranchettiar.jpg

மூலம்: தினமணி
# படிமம்:CMRamachandranchettiar.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.--Kanags <sup>\பேச்சு</sup> 03:38, 10 ஜனவரி 2010 (UTC)
# ஆடி (இயற்பியல்)

**ஆடி** (Mirror) என்பது அதன் ஒரு மேற்பரப்பாவது ஒளியைத் தெறிக்குமாறு அமைந்துள்ள ஒரு பொருள் ஆகும். ஆடிகள் பல வகைகளாக உள்ளன. இவற்றுள் மிகவும் பொதுவான புழக்கத்தில் உள்ளது, தளவாடி ஆகும். தட்டையான மேற்பரப்பைக் கொண்ட இது அதற்கு முன்னுள்ள பொருட்களின் விம்பங்களை அதே அளவில் தெளிவாகக் காட்ட வல்லது. வளைந்த பரப்புக்களைக் கொண்ட ஆடிகளும் உள்ளன. இவ்வாறான ஆடிகள் பிம்பங்களைப் பெருப்பித்து அல்லது சிறிதாக்கிக் காட்டுவதுடன், ஒளிக் கற்றைகளைக் குவிக்கும் வல்லமையும் கொண்டவை. இதனால் இவை, இவ்வியல்புகளைப் பயன்படுத்தும் பல்வேறு சாதனங்களில் பயன்படுகின்றன.
# ஆடி (இயற்பியல்)

## ஆடிகளின் வகைகள்

- தளவாடி
- வளைவாடி
- குவியாடி
- குழியாடி
# ஆடி (இயற்பியல்)

## ஆடிகளின் வகைகள்

### தளவாடி

தளவாடிகள் வீடுகளிலும், பிற இடங்களிலும் பல்வேறு தேவைகளுக்காகப் பயன்படுவதைக் காண முடியும். முக்கியமாக முகம் பார்க்கும் கண்ணாடிகளாகக் கழுவறைகள், ஒப்பனை அறைகள் போன்ற இடங்களில் பொருத்தப்படுகின்றன. சிறிய அல்லது ஒடுங்கிய இடங்களைப் பெரிதுபோல் காட்டுவதற்கு அல்லது அதன் குறுகல் தன்மை தோற்றாமல் இருப்பதற்கு சுவர்களில் பெரிய தளவாடிகளைப் பொருத்துவது உண்டு.
# போகி

**போகி** (*Bhogi*) தமிழ் நாட்காட்டியில் மார்கழி மாதத்தின் கடைசி நாளன்று அதாவது பொங்கல் திருநாளின் முதல்நாள், இந்தியாவில் கொண்டாடுகின்ற பண்டிகை ஆகும். கிரிகோரியன் நாட்காட்டியின்படி வழக்கமாக இப்பண்டிகை சனவரி 13 ஆம் நாளிலும், சில ஆண்டுகளில் சனவரி 14 ஆம் நாளிலும் வரும். பரவலாக போகிப் பண்டிகை தமிழ்நாடு, கர்நாடகா ஆந்திரப் பிரதேசம் மற்றும் தெலுங்கானா மாநிலங்களில் கொண்டாடப்படுகிறது.  
வீட்டில் உள்ள பழைய மற்றும் தேவையில்லாத பொருட்களை புறக்கணித்து வீட்டில் புதியன வந்து புகுதல் வேண்டும் என்ற நம்பிக்கையில் மக்கள் போகிப் பண்டிகையைக் கொண்டாடுகிறார்கள். அன்றைய நாள், வீட்டில் தேங்கிப் போயிருக்கும் குப்பைகள் தேவையற்ற பொருட்கள் அப்புறப்படுத்தப்பட்டு வீடு சுத்தமாக்கப்படும்.  
இவற்றோடு பழைய பழக்கங்கள், ஒழுக்கக் கேடுகள், உறவுகளிடம் ஏற்பட்ட மனக்கசப்புகள் போன்ற வேண்டத்தகாத எண்ணங்களையும் "ருத்ர கீதை ஞான யக்ஞம்" என அழைக்கப்படும் அக்னி குண்டத்தில் எறிந்து பொசுக்கி வீட்டை மட்டுமல்ல மனதில் இருக்கும் தீய எண்ணங்களையும், தவறான எண்ணங்களையும் நீக்க வேண்டும் என்பது இதில் உள்ள தத்துவமாகும். பல்வேறு தெய்வீகக் குணங்களை தூண்டுவதன் மூலம் ஆன்மாவை உணர்தல், ஆன்மாவை தூய்மையாக்குதல் போன்ற செயல்பாடுகளை இப்பண்டிகை பிரதிபலிக்கிறது. பெரும் பொங்கல், மகர சங்கராந்தி மற்றும் லோரி எனப்படும் பண்டிகைக்கு முந்தைய நாளில் போகிப்பண்டிகை கொண்டாடப்படுகிறது.  
இதையொட்டியே பொங்கலுக்கு முன் வீட்டிற்கு புது வர்ணம் பூசி கோலம் இட்டு அழகுபடுத்துவது வழக்கம்.
# போகி

### நிலைப்பொங்கல்

போகி அன்று, வைகறையில் 'நிலைப்பொங்கல்' நிகழ்வுறும். வீட்டின் முன்வாயில் நிலைக்குப் மஞ்சள் பூசி, திலகமிட்டு, தோகை விரிந்த கரும்பொன்றைச் சாத்தி நிற்கச் செய்து வாழைப்பழம், வெற்றிலை, பாக்கு, குங்குமம் வைத்து, தேங்காய் உடைத்து, கற்பூரம் காட்டி இல்லுறை தெய்வத்தை வணங்குவர். சிறு மணித்துளிகளில் இது முடிவுறும். இதைக் குடும்பத்தலைவி நடத்துவார்.  
போகிப் பண்டிகையின் போது போளி, வடை, பாயசம், மொச்சை, சிறுதானியங்கள், பருப்பு வகைகள் போன்றவை இறைவனுக்கு படைத்து பின்னர் உறவுகளால் பகிர்ந்து உண்ணப்படும்.
# அல்-கிள்ரு

**அல்-கிள்ரு** ( "பசுமையானவர்" என்று பொருள்படும், ஹில்ர், ஹிள்ர், ஹிள்ரு, கிள்ர், கில்ர், கிலுர் என்றவாறும் அழைப்பர். திருக்குர் ஆனில் அல்-கஹ்ப் சூராவில் அல்-கிள்ரு மற்றும் மூசா(அலை) அவர்களுடன் சேர்த்து இடம்பெற்றுள்ளது. ஆயினும் அல்-கிள்ரு அவர்களுடைய பெயர் இந்த சூராவில் இடம்பெறவில்லை. முஹம்மது(ஸல்) அவர்கள் கூறியதாக புஹாரி ஹதீஸில் கூறப்பட்டுள்ளது.  
அல்-கிள்ரு அவர்களை சிலர் நபி என்றும், நபிமார்களுக்கு கல்வி பயிற்றுவிப்பாளர் என்றும் கூறுகிறார்கள். இவர் மூசா(அலை) அவர்களுடனும் வேறு சில நபிகளுடனும் வெவ்வேறு கால கட்டங்களில் இவரைப் பற்றிக் குறிப்பிடப்பட்டுள்ளது. ஸஹீஹுல் புஹாரி போன்ற ஹதீஸ் நூல்களிலும் இவரைப் பற்றிய குறிப்புகள் இடம்பெற்றுள்ளன.
# அல்-கிள்ரு

## தோற்றம் பற்றிய கோட்பாடுகள்
கிடரின் தோற்றம் பற்றிய மற்றொரு கருதுகோள் அவரை உகாரிடிக் கடவுளான கோதர்-வா- காசிஸுடன் ஒப்பிடுகிறது. இரண்டு கதாபாத்திரங்களும் சில வியக்கத்தக்க பொதுவான அம்சங்களைக் கொண்டுள்ளன. உதாரணமாக, கோத்தர் மற்றும் கிள்ரு ஆகியோர் ஞானத்தையும் இரகசிய அறிவையும் கொண்டுள்ளனர். இரண்டு உருவங்களும் ஒரு டிராகனைக் கொல்வதில் ஈடுபட்டுள்ளன. கோதர் பாலுக்கு ஆயுதங்களைத் தயாரித்து யம்-நஹரைக் கொல்ல உதவுகிறார். ஒரு டிராகனுடனான போராட்டத்தில் சூஃபிகள் அல்லது சாரி சால்டிக் போன்ற *வாலிகளுக்கு* கிள்ரு உதவுகிறார் . இருவரும் கடல், ஏரி மற்றும் ஆறுகளுடன் அடையாளமாக தொடர்புடைய "மாலுமி" உருவங்கள் என்றும் அறியப்படுகிறார்கள். கிள்ரு பெரும்பாலும் ஒரு மாலுமியின் சில குணாதிசயங்களைக் கொண்டிருப்பது, மலை சார்ந்த டெர்சிம் போன்ற கடலுடன் நேரடியாக இணைக்கப்படாத கலாச்சார பகுதிகளில் கூட. இருப்பினும், சமீபத்தில் (2019) இந்த வாதத்தை முன்வைத்த அறிஞர் அதைத் திருத்தினார். இரண்டு உருவங்களும் பல வழிகளில் சிறப்பியல்பு இணைகளைப் பகிர்ந்து கொண்டாலும், இந்த குறியீட்டு நல்லிணக்கத்தை மட்டுமே கருத்தில் கொள்வது தவறானது என்பதை வரலாற்று பகுப்பாய்வு காட்டுகிறது. இந்தக் கண்ணோட்டத்தின்படி, கோதர் மற்றும் ஹாசிஸிலிருந்து மாற்றப்பட்ட எலியாவின் புராண ஆளுமையிலிருந்து எழும் சில பொதுவான அம்சங்களை கிள்ரு கொண்டிருந்தாலும், அவர் உண்மையில் ஏனோக் மற்றும் எலியாவின் ஒத்திசைவான வடிவம். ஏனெனில், சூரத்துல்-கஹ்ஃபில் அநாமதேயமாகக் குறிப்பிடப்பட்ட கித்ரைப் பற்றிய குர்ஆனியக் கதை, அடிப்படையில் ஒரு எலியா கதையின் ஏனோசியன் பதிப்பாகும்.
# அல்-கிள்ரு

## ஒப்பீட்டு புராணம்

பல்வேறு கணக்குகளில் அல்-கிள்ரு து அல்-கர்னைனின் உருவத்துடன் இணைக்கப்பட்டுள்ளது, அவர் பொதுவாக அலெக்சாண்டர் தி கிரேட் என்று அடையாளம் காணப்படுகிறார். ஒரு பதிப்பில், அல்- கிள்ரு மற்றும் துல்-கர்னைன் இருவரும் இருள் நிலத்தைக் கடந்து ஜீவத் தண்ணீரைக் கண்டுபிடிப்பார்கள். துல்-கர்னைன் வசந்தத்தைத் தேடித் தொலைந்து போகிறார், ஆனால் அல்-கிள்ரு அதைக் கண்டுபிடித்து நித்திய ஜீவனைப் பெறுகிறார். இப்னு ஹிஷாம் மேற்கோள் காட்டிய வஹ்ப் இப்னு முனாபியின் கூற்றுப்படி, ராஜா சாப் ஜெருசலேமில் அவரைச் சந்தித்த பிறகு அல்-கித்ரால் அவருக்கு து அல்-கர்னைன் என்ற அடைமொழி வழங்கப்பட்டது.  
ஆர்தரியன் கதையான சர் கவைன் மற்றும் கிரீன் நைட் கிரீன் நைட் ஆகியவற்றிலும் அல்-கிடர் குறிப்பிடப்படுகிறார் என்று சில அறிஞர்கள் தெரிவிக்கின்றனர். கதையில், கிரீன் நைட் சர் கவானின் நம்பிக்கையை மூன்று முறை தூண்டுகிறது. சிலுவைப் போரின் போது கலாச்சாரங்களின் கலவையின் மூலம் அல்-கிள்ரு பாத்திரம் ஐரோப்பிய இலக்கியத்தில் வந்திருக்கலாம். சிலுவைப்போர்களுக்கு முந்திய ஐரிஷ் கட்டுக்கதையிலிருந்து கதை பெறப்பட்டிருக்கலாம், இதில் Cú Chulainn மற்றும் இரண்டு ஹீரோக்கள் குராட்மிர், விருந்துகளில் சாம்பியன்களுக்கு வழங்கப்படும் தேர்ந்தெடுக்கப்பட்ட பகுதி; இறுதியில், Cú Chulainn மட்டுமே ஒரு ராட்சசனை - உண்மையில் மாயமாக மாறுவேடமிட்ட ஒரு ராஜா - அவர்களின் உடன்படிக்கையின்படி அவரது தலையை வெட்ட அனுமதிக்க தயாராக இருக்கிறார்.  
இந்தியாவின் சில பகுதிகளில், அல்-கிள்ரு, கிணறுகள் மற்றும் நீரோடைகளின் நதி ஆவியான *கவாஜா* கிள்ரு என்றும் அழைக்கப்படுகிறது. அவர் சிகந்தர்-நாமாவில் அழியாமையின் கிணற்றிற்கு தலைமை தாங்கும் துறவி என்று குறிப்பிடப்படுகிறார், மேலும் அவர் இந்துக்கள் மற்றும் முஸ்லிம்களால் மதிக்கப்படுகிறார். அவர் சில சமயங்களில் பச்சை நிற உடையணிந்த முதியவராக சித்தரிக்கப்படுகிறார், மேலும் அவர் ஒரு மீனின் மீது சவாரி செய்வதாக நம்பப்படுகிறது. பாக்கிஸ்தானின் பஞ்சாபில் உள்ள பாக்கரால் சிந்து நதியின் தீவில் அவரது முக்கிய ஆலயம் உள்ளது.  
புகழ்பெற்ற அறிவியல் புனைகதை எழுத்தாளர் பிலிப் ஜோஸ் ஃபார்மரின் *தி* அன்ரீசனிங் மாஸ்க்கில், இரண்டு புள்ளிகளுக்கு இடையே உடனடிப் பயணம் செய்யக்கூடிய அரிய மாதிரி விண்கலமான அல்-புராக்கின் கேப்டன் ராம்ஸ்தான், கிரகங்கள் முழுவதும் உள்ள புத்திசாலித்தனமான வாழ்க்கையை அழிக்கும் அடையாளம் தெரியாத உயிரினத்தை நிறுத்த முயற்சிக்கிறார். பிரபஞ்சத்தில், அல்-கிடரை சந்திப்பதை மீண்டும் மீண்டும் பார்க்கும் பார்வையால் அவர் வேட்டையாடப்படுகிறார்.
# பாண்டியன் கிராம வங்கி

**பாண்டியன் கிராம வங்கி** (*Pandyan Grama Bank*) தென் தமிழ்நாட்டின் 16 மாவட்டங்களில் செயல்பட்டுவரும் வட்டார ஊரக வங்கி. இந்திய அரசின் 1976 மண்டல ஊரக வங்கி சட்டத்தின் கீழ் இந்திய அரசு, தமிழக அரசு மற்றும் இந்தியன் ஓவர்சீஸ் வங்கி ஆகியவற்றின் கூட்டு மூலதனத்துடன் 1977ம் ஆண்டு மார்ச் மாதம் 09ம் தேதி சாத்தூரை தலைமையிடமாகக் கொண்டு இவ்வங்கி ஆரம்பிக்கப்பட்டது.  
தற்போது 198 கிளைகளுடன் இயங்கிவரும் இவ்வங்கியின் நிர்வாக அலுவலகம் விருதுநகர் மாவட்ட ஆட்சித்தலைவர் அலுவலக வளாகத்தில் தனது சொந்த கட்டிடத்தில் இயங்கி வருகிறது.
# அலைவு

**அலைவு** ( Oscillation) என்பது ஒரு நடு அளவில் இருந்து அல்லது இருவேறு நிலையின் இடையில் இருந்து தொடர்ந்து மாறுபட்டுக்கொண்டே இருப்பதை குறிப்பதாகும் . இவ்வகையான இயக்கத்தை **அலைவுறு இயக்கம்** என்று அழைக்கப்படும் . வேறு வார்த்தையில் , ஒரு பொருளானது இரு நிலைகளுக்கு இடையில் முன்னும் பின்னுமாக ஒரு மையப் புள்ளியை பொருத்து தொடர்ந்து அசைவதை அலைவுறு இயக்கம் என்றும் அச்செயலுக்கு அலைவுகள் என்றும் கூறப்படும் .  
அதிர்வுகளும் , அலைவுகளும் சில நேரங்களில் ஒரே பொருளாக கையாளப்படும் . சில நேரங்களில் , இயந்திர அலைவுகள் அதிர்வுகள் என்றும் கூறப்படும் . அலைவுகள் இயற்பியல் சாதனங்களால் மட்டும் ஏற்படுவதில்லை , உயிரியல் சூழ்நிலையினாலும் ஏற்படுவதாகும் .
# அலைவு

## இணை அலைவுகள்

இரண்டு திணிவுடன் , மூன்று சுருள்விற்களை ஒரு மையப்புள்ளியில் பொருத்தினால் ஏற்படும் அலைவுகள் இணை அலைவுகள் ஆகும் . சீரிசை அலைவுகளுக்கும் , அதன் தொடர் சாதனைகளுக்கும் ஒரே சுயாதீன அளவுகள் ஆகும்.